text: El bloc de la classe de primer » Educació Artística
  Creativitat i confinament!
  Dijous, Maig 28th, 2020
  Durant aquests dies hem tingut molt temps, més que mai, per ser creatius.
  La creativitat, l'habilitat d'inventar i desenvolupar idees noves i originals, de trobar solucions a problemes de forma original i creativa, l'hem hagut de desenvolupar molt durant aquests dies. Durant el confinament,ens hem adonat que som molt creatius! No només perquè hem fet pastissos, escultures, dibuixos…sinó perquè hem hagut de trobar solucions per adaptar-nos al canvi, de la millor manera possible. Hem escoltat un conte molt bonic "EL mussol i el coronavirus"que ens ha donat una molt bona informació sobre l'esdeveniment que estem vivint aquests dies; un esdeveniment que ens ha deixat a tots i totes ben desconcertats i motivats pels dibuixos que hem vist,hem creat una maqueta del coronavirus. De tot se n'aprèn però!
  Ens hem anat adaptant a aquesta nova situació, i ens hem adonat de les adversitats que té la vida, i que no tot està a les nostres mans. Durant aquests dies hem tingut molt temps per conviure amb la família, hem après a ser solidaris,a valorar el que tenim, a viure el present…per crear. Hem vist que les abraçades i els petons són molt importants. Tot passa, si, i per la gran majoria, per sort, tot acabarà bé! Aquestes maquetes, si les guardem a la capseta dels records, ens recordaran de ben segur, un temps en el que vam aprendre moltes coses. Sobretot, segurament, valorarem moltes més coses i direm que som molt afortunats. Ens esforçarem més a viure el present , ja que en qualsevol moment, tot pot canviar.
  Cliqueu a la càmera per veure les creacions!
  Posted in Activitats de classe, Educació Artística, General | No Comments »
  Dibuixem l'OU COM BALLA!
  L'ou com balla és una tradició que té lloc en diverses poblacions de Catalunya el dia de Corpus Christi. Consisteix en col·locar un ou buit sobre el raig d'aigua d'un brollador d'una font, de manera que giravolti sense caure. La font, habitualment, es guarneix amb abundants flors i plantes.
  Doncs un any més els veïns del barri de la Font Vella han guarnit la font de la plaça per tal que el tradicional "ou com balla" llueixi amb el seu encant.
  Els nens i nenes d'educació infantil hem baixat fins a la plaça Pius XII i… carai!! Com puja i baixa l'ou!!!
  Ens ha agradat tant com estava guarnida la font, que ens hem assegut a terra i, amb paper i llapis, hem sigut capaços de dibuixar-la. I per descomptat… no hi ha faltat l'ou en el nostre dibuix!
  Voleu veure com hem fet d'artistes? Doncs cliqueu la càmera.
  Anem al TEATRE NU!
  Dilluns, Abril 16th, 2018
  El Teatre Nu es defineix com una companyia que miren de treballar des del seu petit poble (Sant Martí de Tous) obrint-se a tot el seu país i si pot ser a Europa i al món.
  Doncs nosaltres hem agafat l'autocar i hem anat cap allà!! Una història ens espera… La història d'en Patufet!!!
  Quan hem arribat, primer ens han presentat a tota la companyia i, després, ens hem dirigit cap a una plaça del poble on es trobava l'escenari. Perquè sabeu que aquest escenari és mòbil?? I ara sí… tots asseguts… ja pot començar la funció!
  En acabar l'obra i després d'haver fet un fort aplaudiment, ens hem dirigit cap a l'interior del teatre on hem realitzat tres tallers.
  - Expressió corporal: representem els personatges del conte d'en Patufet.
  - Expressió plàstica: realitzem una medalla on surt en Patufet.
  - Expressió musical: fem sonar tot tipus d'instruments i els relacionem amb els personatges de l'obra.